Furia à Bahia pour OSS 117
Furia à Bahia pour OSS 117 () je francusko-italijanski špijunsko-akcioni (spy-fi) film snimljen 1965. u režiji Andréa Hunebellea. Predstavlja adaptaciju romana Dernier quart d'heure Jeana Brucea, odnosno nastavak filma Banco à Bangkok pour OSS 117 te prvi film iz serije o agentu OSS 117 gdje je naslovni lik tumačio austrijski glumac Frederick Stafford. Protagonist je američki obavještajac Hubert Bonisseur de La Bath kome pretpostavljeni daju zadatak da istraži seriju atentata koje su u Latinskoj Americi u obliku samoubilačkih napada izveli najpovjerljiviji suradnici njihovih žrtava. Radnja prikazuje kako ga trag odvede u Brazil gdje počinje pretpostavljati kako je riječ o operaciji gdje se počinioci atentata otimaju, drogiraju te podvrgavaju hipnozi i drugim tehnikama ispiranja mozga.

Prije snimanja je Hunebelle odlučio zamijeniti američkog glumca Kerwina Matthewsa sa Staffordom kome je to bila prva uloga; razlog je bio u tome što je Matthews počeo tražiti povišicu honorara koju je Hunebelle držao neopravdanom. Film je sniman na autentičnim lokacijama u Brazilu, a veliki dio atrakcija su predstavljale kako brazilske lokacije, tako i spektakularne kaskaderske scene koje je koordinirao Claude Carliez; on će, pak, sličan zadatak deceniju kasnije obaviti i u filmu Moonraker iz serije o Jamesu Bondu, a koji je također kao lokacije koristio vodopade Iguazu.

Uloge 
 Frederick Stafford : Hubert Bonisseur de La Bath, aka 0SS 177
 Mylène Demongeot : Anna-Maria Sulza
 François Maistre : Carlos
 Raymond Pellegrin : Leandro
 Jacques Riberolles : Miguel Sulza
 Perrette Pradier : Consuela Moroni I
 Guy Delorme : Karl
 Annie Anderson : Consuela Moroni II
 Jean-Pierre Janic : Ludwig
 Michel Thomass : Ruski klijent
 Richard Saint-Bris : Direktor hotela
 Eric Vasberg : Doglavnik
 Henri Attal : Ubica #1
 Dominique Zardi : Ubica #2

Izvori

Vanjske veze
 
 Original French trailer http://www.cinemovies.fr/bande-annonce-9946-30135.html

Francuski filmovi
Italijanski filmovi
Špijunski filmovi
Akcije (filmovi)
Authority control 2